Síðustu stundirnar nýttar til leikja – alvaran tekur við á morgun Börnin í Ólafsvík notuðu í vikunni sem leið síðustu tækifærin áður en skólinn hefst til leikja úti við . Því var ekki úr vegi að fá sér vatnsopa úr garðslöngu heimilins eins og þessi ungu drengur gerði þegar ljómyndara Skessuhorns bara að garði , enda var 18 gráðu hiti í Ólafvík núna fyrir helgina . Grunnskóli Snæfellsbæjar er fyrstur skóla á Vesturlandi til að hefja skólastarf en skólinn þar verður settur á morgun , mánudag . Magnús Þór Jónsson , skólastjóri segir í samtali við Skessuhorn að fjöldi nemenda við skólann verði 238 í Ólafsvík og á Hellissandi en á Lýsuhóli verða um 20 nemendur . Ítarlega verður fjallað um upphaf skólahalds á Vesturlandi í Skessuhorni sem kemur út nk. miðvikudag .